AH พุ่งแรงกว่า 11% สวนภาวะตลาด โบรกฯ ชู Top Pick กลุ่ม
AH พุ่งแรงกว่า 11% สวนภาวะตลาด รับแนวโน้มกำไรโตโดดเด่น โบรกฯ ชู Top Pick กลุ่ม เพิ่มเป้าเป็น 28 บ. ล่าสุด ณ เวลา 13.48 น. ราคาอยู่ที่ 24.20 บาท บวก 2.40 บาท หรือ 11.01% สูงสุดที่ 24.70 บาท ต่ำสุดที่ 22.80 บาท มูลค่าซื้อขายที่ 131.22 ล้านบาท
29 พ.ค. 2560

ผู้สื่อข่าวรายงานว่า ราคาหุ้นบริษัท อาปิโก ไฮเทค จำกัด (มหาชน) หรือ AH ณ เวลา 13.48 น. ราคาอยู่ที่ 24.20 บาท บวก 2.40 บาท หรือ 11.01% สูงสุดที่ 24.70 บาท ต่ำสุดที่ 22.80 บาท มูลค่าซื้อขายที่ 131.22 ล้านบาท ขณะที่ดัชนีตลาดหุ้นไทยโดยรวมลบ 0.11%

บล.แอพเพิล เวลธ์ ระบุในบทวิเคราะห์ฯ แนะนำ “ซื้อ” หุ้น AH เนื่องจาก Valuation ถูกสุดในกลุ่ม จากแนวโน้มกำไรที่เติบโตโดดเด่น ส่งผลให้ Forward PER ในปี 60-61 ลดลงเหลือต่ำเพียง 8.5 และ 7.1 เท่า ถูกที่สุดเทียบกับกลุ่มผู้ผลิตชิ้นส่วนยานยนต์ในประเทศ โดยฝ่ายวิจัยปรับเพิ่มราคาเป้าหมายเป็น 28.00 บาท จากเดิม 19.80 บาท อิง P/E 11 เท่า ยังมี Upside เปิดกว้างอีก พร้อมคาดหวัง Divided Yield ที่ 3.3% และเลือกเป็น Top Pick ของกลุ่มฯ